Դիլիջանի զարգացման ծրագրի ներդրումային ծրագրերի ղեկավար Դավիթ Իսկանդարյանը նշում է, որ Դիլիջանի զարգացման ծրագրի իրականացման ժամանակ հաշվի են առնվելու միջազգային չափորոշիչները. «Այժմ դեռևս նախագծման աշխատանքներ և հաշվարկներ են կատարվում, ուստի որևէ կոնկրետ միջոցառման, նախագծի մասին ասել չեմ կարող՝ կապված միջազգային ստանդարտների կոնկրետ կիրառման և դիտարկվող հարմարեցումների առնչությամբ: Վերջերս կայացած հանդիպմանը մեր ծրագրի նպատակները ներկայացրինք հանդիպման մասնակիցներին, որպեսզի ճանաչեն մեր ծրագրերը, և որպեսզի կարողանանք որևէ լավ բան անել քաղաքի համար: Տրանսպորտի հարցը ևս քննարկվում է, որովհետև հարցը միայն հարմարեցումները չեն, համակարգի շահագործման ֆինանսավորման արդյունավետության ապահովման խնդիր էլ կա: Դեռևս լուծումներ ենք փնտրում: Նշեմ, որ տրանսպորտի փոփոխության պարագայում անհրաժեշտ հարմարեցումների հարցը ևս քննարկվում է»: